Document ID: 31999R0639

KOMMISSIONENS FORORDNING (EF) Nr. 639/1999 af 25. marts 1999 om godkendelse af et nyt tilsætningsstof til foderstoffer
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets direktiv 70/524/EØF af 23. november 1970 om tilsætningsstoffer til foderstoffer (1), senest ændret ved Kommissionens forordning (EF) nr. 45/1999 (2), særlig artikel 3 og 9j, og
ud fra følgende betragtninger:
Ifølge direktiv 70/524/EØF kan der på baggrund af den videnskabelige og tekniske udvikling tillades nye tilsætningsstoffer og nye anvendelser af tilsætningsstoffer;
der er i nogle medlemsstater gjort vellykkede forsøg med et nyt tilsætningsstof, som tilhører gruppen »mikromineralstoffer«, nærmere bestemt grundstoffet »kobber (Cu)«; dette nye tilsætningsstof bør foreløbig tillades;
nye tilsætningsstoffer eller nye anvendelser af tilsætningsstoffer kan foreløbig godkendes, hvis stofferne i den mængde, der er tilladt i foderstoffer, ikke påvirker menneskers eller dyrs sundhed eller miljøet eller skader forbrugerne ved at ændre de animalske produkters karakteristika, hvis stoffernes tilstedeværelse i foderstofferne kan kontrolleres, og det i betragtning af de foreliggende resultater med rimelighed kan antages, at de har gavnlig indvirkning på disse foderstoffers egenskaber eller på husdyrproduktionen, når de iblandes disse foderstoffer;
de i denne forordning fastsatte foranstaltninger er i overensstemmelse med udtalelse fra Den Stående Foderstofkomité -
UDSTEDT FØLGENDE FORORDNING:
Artikel 1
Stoffet »kobber-lysinsulfat«, som tilhører gruppen »mikromineralstoffer«, grundstof E4 »kobber (Cu)«, kan godkendes som tilsætningsstof til foderstoffer i henhold til direktiv 70/524/EØF på de i bilaget til denne forordning fastsatte betingelser.
Artikel 2
Denne forordning træder i kraft på tredjedagen efter offentliggørelsen i De Europæiske Fællesskabers Tidende.
Den anvendes fra den 1. april 1999.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 25. marts 1999.

Labels: 0
1
17
6